Szeptember 5-én az amerikai 503. ejtőernyősezred elfoglalta a nadzabi repülőteret, harminc kilométerre nyugatra Laétól. Másnap megkezdődött az ausztrál katonák odaszállítása. A part felől támadóknak át kellett kelniük több folyón, amelyek vízállása magas volt a sok csapadék miatt. Szeptember 6-án japán ellenállásba ütköztek a Bunga-folyónál, félútra Laétól. Az ausztálok két oszlopban haladtak, a 24. ezred a parton, a 26. a szárazföld belsejében. A cél Lae elfoglalása és a japán helyőrség evakuálásának megakadályozása volt.